CELEX: 62017TN0775
Language: fi
Date: 2017-11-28 00:00:00
Title: Asia T-775/17: Kanne 28.11.2017 – Estampaciones Rubí v. komissio

29.1.2018   
            
            
               FI
            
            
               Euroopan unionin virallinen lehti
            
            
               C 32/40
            
         Kanne 28.11.2017 – Estampaciones Rubí v. komissio
   (Asia T-775/17)
   (2018/C 032/55)
   Oikeudenkäyntikieli: espanja
   
      Asianosaiset
   
   
      Kantaja: Estampaciones Rubí, SAU (Vitoria-Gasteiz, Espanja) (edustajat: asianajajat D. Armesto Macías ja K. Caminos García)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               toteamaan, että kanne ja siihen liitetyt asiakirjat voidaan ottaa tutkittavaksi
            
         
               —
            
            
               määräämään prosessinjohtotoimena, että komission on liitettävä asiakirja-aineistoon seuraavat asiakirjat kokonaisuudessaan ja poistettava niistä kolmansia koskevat luottamukselliset tiedot, mikäli niissä on tällaisia tietoja:
               
                           a)
                        
                        
                           26.3.2013 päivätty epävirallinen viesti, jolla vastattiin 22.2., 4.3. ja 12.3.2013 päivättyihin kirjelmiin (Álava)
                        
                     
                           b)
                        
                        
                           4.12.2012 päivätty epävirallinen kirje, jolla vastattiin 7.11.2012 päivättyyn kirjeeseen
                        
                     
         
               —
            
            
               kumoamaan mainittuihin asiakirjoihin sisältyvät komission päätökset
            
         
               —
            
            
               toissijaisesti toteamaan, että perussopimuksia on rikottu komission vaikenemisen vuoksi ja velvoittamaan komission vastaamaan kantajan 31.7.2017 esittämään kirjalliseen pyyntöön, jotta kantaja voi tuensaajana käyttää sille unionin oikeudessa tuen yhteensoveltuvuutta unionin oikeuden kanssa koskevan muodollisen tutkintamenettelyn osalta myönnettyjä menettelyllisiä oikeuksia ja
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Nyt käsiteltävänä olevassa kanteessa vaaditaan pääasiallisesti kumoamaan komission päätökset, joissa todettiin unionin oikeuden vastaisiksi tietyt verotuet, jotka kantaja oli saanut tiettyihin investointihankkeisiin sovellettavan 45 prosentin suuruisen veronhyvityksen muodossa ja jotka on annettu tiedoksi Diputación Foral de Álavan edustamille Espanjan veroviranomaisille 4.12.2012 päivätyllä komission ”epävirallisella viestillä” ja 26.3.2013 päivätyllä komission ”epävirallisella viestillä”, joihin kantaja on voinut tutustua kansallisen menettelyn yhteydessä.
   Nyt käsiteltävänä olevassa kanteessa vaaditaan toissijaisesti unionin yleistä tuomioistuinta toteamaan SEUT 265 artiklassa tarkoitettu komission laiminlyönti, koska komissio ei ole vastannut kantajan 31.7.2017 esittämään pyyntöön, jossa komissiota kehotettiin ottamaan kantaa siihen, olivatko edellä mainitut ”epäviralliset viestit” oikeudellisesti sitovia toimia, ja tarvittaessa kantajan pyyntöön saada tulla kuulluksi menettelyssä voidakseen esittää kaikki merkityksellisiksi katsomansa seikat.
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, joka perustuu siihen, että kanteen kohteena olevat päätökset on tehty noudattamatta vaadittuja menettelyllisiä vähimmäistakeita.
               
                           —
                        
                        
                           Kantaja väittää tässä yhteydessä, että komissio ei ole noudattanut vaadittuja menettelyllisiä vähimmäistakeita, kun se on todennut epävirallisissa viesteissä valtiontuen olevan unionin oikeuden vastainen, noudattamatta SEUT 108 artiklan 2 kohdassa vahvistettua menettelyä. Tämä menettelyn noudattamatta jättäminen tarkoittaa, että Euroopan unionin perusoikeuskirjassa vahvistettuja kantajan perusoikeuksia on loukattu.
                        
                     
         
               2)
            
            
               Toinen kanneperuste, joka perustuu SEUT 107 artiklan 3 kohdan rikkomiseen.
               
                           —
                        
                        
                           Kantaja väittää tässä yhteydessä, että kanteen kohteena olevat päätökset ovat virheellisiä siltä osin kuin niissä katsotaan, että tuki on unionin oikeuden vastainen, koska sillä ei ole kannustavaa vaikutusta.
                        
                     
         
               3)
            
            
               Kolmas kanneperuste, joka perustuu SEUT 265 artiklan rikkomiseen.
               
                           —
                        
                        
                           Kantaja väittää tässä yhteydessä, että se, että komissio ei ole vastannut sen pyyntöön, jossa komissiota kehotettiin ottamaan kantaa siihen, olivatko edellä mainitut ”epäviralliset viestit” oikeudellisesti sitovia toimia, ja tarvittaessa kuulemaan kantajaa tässä menettelyssä, tarkoittavat perussopimusten rikkomista, josta on aiheutunut kantajalle vahinkoa.